<classify> Kiongozi Mkuu wa Kanisa Katoliki Duniani, Papa Francis ameridhia ombi la Askofu Mkuu wa Jimbo Kuu la Dar es Salaam, Kardinali Polycarp Pengo kungatuka madarakani. Papa Francis amemteua Askofu MkuuMwandamizi wa jimbo hilo, Yuda Thaddeus Ruwaichi kuchukua nafasi ya KardinaliPengo. Taarifa iliyochapishwa katikamtandao wa Vatican News jana, ilisema; katika maadhimisho ya sherehe ya Bikira Mariakupalizwa mbinguni, mwili na roho, Agosti 15, Baba Mtakatifu Franciskoameridhia ombi la Kardinali Polycarp Pengo, kungatuka kutoka madarakani. Wakati huo huo, Baba Mtakatifu Francisko amemteua Askofu Mkuu Mwandamizi,Yuda Thaddeus Ruwaichiwa Jimbo Kuu la Dar es Salaam, kuanzia sasa kuwani Askofu Mkuu wa Jimbo Kuu la Dar es Salaam. Pia taarifa iliyotolewa jana na Baraza la Maaskofu Tanzania TEC,iliyomnukuu Balozi wa Papa Francis nchini, ilikazia taarifa ya Vatican ikisema Ruwaichianachukua rasmi majukumu ya kuliongoza Jimbo Kuu la Dar es Salaam. Taarifa iliyochapishwa kwenye mtandao wa Vatican News, ilisema katikamaadhimisho ya kumbukumbu ya miaka 75 ya kuzaliwa kwa Kardinali Pengo,aliwaambia watu wa Jimbo Kuu la Dar es Salaam kwamba anasubiria wakati wowotekumtii Baba Mtakatifu Francisko atakapomwambia apumzike katika utume wa kiaskofu. Anasubiria pia kumtii Mwenyezi Mungu mwingiwa huruma na mapendo, wakati wowote atakapomwita na kumwambia kupumzika katikausingizi wa amanina maisha ya uzima wa milele, ilisema taarifa hiyo. Ilisema pia kuwa Kardinali Pengo alisema kaburi lake liko Pugu, kwenyeKituo cha Hija, mahali ambako wamelala mashuhuda wa imani na uinjilishajinchini. Taarifahiyo ilisema Kardinali Pengo alisema anaamini katika utii, kama alivyoambiwakwamba baada ya Daraja Takatifu, angeteuliwa kuwa Katibu wa Askofu JimboKatoliki la Sumbawanga. Baada yamiaka miwili akatumwa kwenda Roma kujiendeleza kwa masomo ya juu katika masualaya maadili. Aliporejea nchini Tanzania mwaka 1977, akapangiwa kufundishaSeminari Kuu ya Kipalapala, iliyoko Jimbo Kuu la Tabora, inasema taarifa hiyo. Inaeleza kuwa baadhi ya wanafunzi wake niAskofu Ruwaichi ambaye sasa niAskofu Mkuu wa Jimbo Kuu la Dar es Salaam na Askofu Almachius VincentRweyongeza wa Jimbo Katoliki Kayanga. Taarifa hiyo inasema mwaka 1978 Kardinali Pengo aliitwa na Baraza laMaaskofu Katoliki Tanzania na kuambiwa kuwa ameteuliwa kuwa Gombera na mwasisiwa Seminari Kuu ya Segerea, Jimbo Kuu la Dar es Salaam. Ilisema baada ya hapo, Kardinali Pengo aliendelea na huduma nchinikatika malezi na majiundo ya majandokasisi hadi mwaka 1984. Kardinali Pengo kwa unyenyekevu mkubwa anasema hajawahi kuwa kiongoziseminarini, anakumbuka tu kwamba akiwa Kaengesa alikuwa ni kiranja msaidizi,lakini hajui ni kwa sababu gani ambazo Mwenyezi Mungu amemteua kuwa ni kiongoziwa kanisa, kiasi cha kuwafundisha, kuwaongoza na kuwatakatifuza watu wa Mungukama kasisi, askofu na hatimaye kama kardinali, inasema taarifa hiyo. Inasema pia Kardinali Pengo anakiri kwambayeye si mpenzi sana wa michezo, bali anapenda kumwimbia Mungu utenzi wasifa, shukrani, enzi na utukufu kwa matendo makuu aliyomtendea katika maishayake, na kupitia kwake na waandamizi wake wote wameweza kufanya yaleyaliyofanyika kwa ustawi, maendeleo na mafao ya watu ndani na nje ya Tanzania. Taarifa hiyo hiyo ilisema Shirikisho la Mabaraza ya Maaskofu KatolikiAfrika na Madagascar SECAM itamkumbuka Kardinali Pengo kwa kuwa ni daraja nakiungo muhimu cha Kanisa barani Afrika wakati SECAM ilipokuwa inachechemea kwachangamoto mbalimbali katika maisha na utume wa Kanisa barani humo. Kardinali Pengo alizaliwa Agosti 5 mwaka 1944 Kijiji cha Mwazye mkoaniRukwa. Alipewa upadri mwaka 1971 na Askofu Charles Msakila, akasoma teolojiaya maadili huko Roma na kutunukiwa shahada ya udaktari mwaka 1977. Alianza kufundisha somo la teolojia katika Seminari Kuu ya KipalapalaMkoa wa Tabora na baadaye alichaguliwa kuwa gombera wa Seminari Kuu yaSegerea hadi 1983. Aliteuliwa kuwa Askofu wa Jimbo Katoliki la Lindi Nachingwea Novemba11 mwaka 1983, akapewa daraja takatifu na Papa Yohane Paulo II Januari 6, mwaka1984. Oktoba 17, mwaka 1986 alihamishiwa Jimbo Katoliki la Tunduru, Masasina Januari 22 mwaka 1990 alifanywa kuwa Askofu Mwandamizi wa Jimbo Kuu la Dares Salaam na baadaye mwaka 1992, aliteuliwa kuwa askofu mkuu wa jimbo hilobaada ya Kardinali Laurean Rugambwa kujiuzulu wadhifa huo. Aliteuliwa na Papa Yohane Paulo II kuwa Kardinali Februari 21 mwaka1998, akikabidhiwa kuwa kiongozi wa Parokia ya Nostra Signora de La Salettemjini Roma. Pamoja na majukumu mbalimbali katika idara za Papa, tangu mwaka 2007ni Mwenyekiti wa Umoja wa Mabaraza ya Maaskofu Katoliki ya Afrika naMadagascar.  <topic>: kitaifa 